Foto: TASS Misr hukumati IShID terrorchilik guruhining Sinay yarimorolida harakat qiluvchi bo‘limi asoschilaridan biri yo‘q qilinganini tasdiqladi, deb xabar bermoqda TASS axborot agentligi. Bu haqda Misr qurolli kuchlari rasmiy vakili, polkovnik Tamer ar-Rifaiy ma’lum qildi. "Harbiy-havo kuchlari 18 mart kuni jangarilarning Sinaydagi pozitsiyalariga havodan zarba berishi natijasida 18 nafar jangari, jumladan IShIDning Misrdagi bo‘limi yetakchilaridan biri Abu Anas al-Ansoriy nomi bilan ma’lum bo‘lgan Salom Silmi al-Hamadin yo‘q qilindi", deb ma’lum qildi ar-Rifaiy.